Fredsrådet (Trump)

**Fredsrådet** er en internasjonal organisasjon etablert av Donald Trump i 2026. Organisasjonen har som formål å «fremme stabilitet, gjenopprette pålitelig og lovlig styring, og sikre varig fred i områder som rammes eller trues av konflikt».

## Organisasjon
Opprettelsen av et fredsråd har utgangspunkt i FN-resolusjon 2803, men utformingen av rådet, gjort at Donald Trump med ham selv som leder på livstid, går ut over FN's mandat. Vedtektene ble ensidig bestemt av Trump, og ga ham rett til å diktere politikk, resolusjoner og initiativer uten å konsultere medlemmene. Trump hadde også full kontroll over hvem som er medlemmer i rådet. Vedtektene fokuserte mest på hvilken kompetanse Trump har selv. *The Guardian* beskrev det som en «pay-to-play»-klubb fokusert på Trump, mens *The Financial Times* kalte det en «klubb av autokrater».

## FN-resolusjon 2803 i 2025
FN vedtok 17. november 2025 resolusjon 2803 der de støttet Donald Trumps fredsplan for Gaza og opprettelsen av et fredsråd som en midlertidig administrasjon som skulle gjennomføre planen, i henhold til internasjonale regler, frem til palestinske myndigheter sikkert og effektivt kan kontrollere Gaza. Resolusjonen og rådet gjelder til 31. desember 2027.

Da vedtektene for rådet ble publisert var mandatet til rådet utvidet. Donald Trump sa i januar 2026 at «FN har ikke vært hjelpsomme» og at fredsrådet kunne være et alternativ. Organisasjonen ble beskrevet av Det hvite hus, som en viktig del at fase to i fredsplanen for Gaza og en del av 20-punktsplanen for varig fred, og gjenoppbygging av Gaza var den opprinnelige oppgaven for rådet.

## Medlemskap
Medlemskap i rådet skulle etter vedtektene tildeles «land som viser dypt engasjement for fred, trygghet og velstand» med en varighet på tre år. Permanent medlemskap krevde innbetaling av 1 milliard dollar. Medlemsavgiften skulle gå til rådet, men det var i utgangspunktet ingen føringer for hvordan pengene skulle brukes. Et to tredjedels flertall eller lederen i rådet, kunne avgjøre hvem som fikk være medlemmer. Lederen av rådet hadde dobbeltstemme og vetorett. Artikkel 3.2 slo fast at Donald J Trump er leder når rådet ble dannet, og hadde «eksklusiv rett til å lage, endre eller oppløse grupper som trengs for å oppfylle rådets freds-oppdrag.» Rådet fikk ingen regler for valg av ny leder.

Fredsrådet skal deles inn i tre hovedgrupper, et hovedråd der rundt 60 statsledere har blitt invitert. Et styre der syv medlemmer utpekes, i blant dem Marco Rubio, Steve Witkoff, Jared Kushner og Tony Blair. Et Gaza-styre med leder Nikolaj Mladenov og ti medlemmer som skal styre Gaza.

## Deltakelse

Frankrike og Norge var de første det ble kjent at ikke ville delta. Donald Trump truet med 200 % toll på franske viner og champagne som respons. Sverige, Tyskland og Storbritannia takket også nei. Nederland takket nei, Slovenia takket nei, Italia sa at de trengte mer tid, men senere kunngjorde Italias Statsminister Giorgia Meloni, at Italia hadde valgt å være observatør.

Danmark ble ikke invitert. Pave Leo XIV takket nei til å sitte i fredsrådet. 

Land som Belarus, Ungarn, Israel, UAE, Kazakhstan og åtte andre hadde innen 18. januar sagt ja til å være med. Ungarn svarte at de «selvfølgelig aksepterte denne ærefulle invitasjonen». 22. januar hadde 22 land takket ja, blant annet Tyrkia og Saudi-Arabia. Da første møte ble avholdt 19. februar 2026 hadde rådet 26 medlemmer.

Etter at Israel og USA startet irankrigen i 2026 startet Indonesia en revurdering av sitt medlemskap i fredsrådet. 

## Reaksjoner
Gavin Newsom ble av nettstedet *Common Dreams* tolket som sarkastisk, da han på X blant annet uttalte at: «vi oppfordrer milliardærer til å være forsiktige og bare bruke det Hvite Hus offisielle betal-for-tilgang tjeneste».

Statsministerens kontor ga i januar 2026 uttrykk for at det for Norge var avgjørende hvordan forslaget hang sammen med etablerte strukturer, som FN.

Sarah Longwell fra det konservative nettstedet *[[The Bulwark]]*, kalte rådet et alternativ til NATO. Hun ga uttrykk for den teori at Trump utnevnte seg til leder på livstid for rådet, og at han derfra ville styre verden når han var ferdig som president i USA. Europa hadde støttet gjenoppbyggingen av Gaza, men at Trump nå hadde utvidet mandatet og ville styre sammen med diktatorer fra hele verden.

Julian Borger i *[[The Guardian]]* kalte rådet et keiserlig hoff, og at FN ble lurt da de stemte for et fredsråd for Gaza i 2025.

EU kalte rådets charter en konsentrasjon av makt som avviker markant fra FN-mandatet.

New Geopolitics Research Network omtalte fredsrådet som politisk kontroversielt fordi lederen satt på livstid, man kan kjøpe varig medlemskap, mandatet gjelder bare ut 2027 og at vestlige demokratier uteblir. EU er bekymret for sentralisering av makt, undergraving av EU's grunnlovsprinsipper og ser på rådet ikke som et verktøy for fred, men et råd som omgår vanlige begrensninger satt av internasjonal lov. Forskningsnettverket hevder fredsrådet sannsynligvis vil skape mer fragmentering ved å lage en klubb som følger en annen regelbok og ved å tillate at maktsentre lager sine egne råd. Forskningsnettverket påpeker også at Russland og Belarus kan bli medlemmer av fredsrådet mens aggresjonen mot Ukraina fortsetter.

Katolske Pax Christi skriver at fredsråd-initiativet risikerer å maskere maktpolitiske interesser med freds-retorikk, og oppfordret stater til å nekte å delta i det «såkalte fredsrådet».

På første møte sa Donald Trump at Norge ville være vertskap for et arrangement for fredsrådet, noe UD avviste. Norge vil arrangere neste møte i giverlandsgruppen for Palestina, der USA er med. Indonesia, Marokko, Kasakhstan, Kosovo og Albania forpliktet seg til en internasjonal styrke som skal operere på Gaza. Egypt og Jordan vil også bidra til opptrening av politi.

## Fotnoter


## Referanser